2. mješoviti artiljerijski divizion
2. mješoviti artiljerijski divizion Tuzla formiran je 17. novembra 1992. godine i ušao je u sastav Operativne grupe 5. Jedinica je pružala artiljerijsku podršku drugim borcima Armije RBiH i uništavala oklopna sredstva sukobljenih strana na mnogim ratištima u zoni odgovornosti Drugog korpusa (brčansko, majevičko, zvorničko - teočansko, lukavačko). Uglavnom zahvaljujući zarobljavanju naoružanja sukobljenih strana, MAD je raspolagao respektabilnim sredstvima (topovima, haubicama, minobacačima, višecjevnim raketnim bacačima, crvenim strijelama, fagotima). Vjerovatno najpoznatiji pripadnik MAD Tuzla je Edin Haračić - Klej, odlikovan Zlatnim ljiljanom, borac kome se pripisuje uništavanje više neprijateljskih tenkova na zvorničko-teočanskom ratištu. Prilikom oslobođenja Lisače 1994. godine na majevičkom ratištu istakla se posada haubice kalibra 122 mm, a iste godine prilikom oslobođenja Bradinja na vozućkom ratištu istakla se posada minobacača kalibra 120 mm.